Bernardo Daddi

Bernardas Dadis (it. Bernardo Daddi, apie 1280 – 1348 m.) – italų protorenesanso dailininkas iš Florencijos. 

 Biografija  

Bernardas Dadis gimė, spėjama, Florencijoje apie 1280 m. Mokėsi Džoto dirbtuvėse. Įmanoma, kad pats Džotas buvo jo mokytoju. Florencijoje Dadis atidarė savo dirbtuves. Daugiausia kūrė mažus Madonos paveikslus ir sulankstomus altorinius poliptikus. Pirmasis Dadžio darbas datuojamas 1312 m., paskutinis − 1347 m. prieš pat mirtį. 

Keletas freskų priskiriama Dadžiui. Viena jų − „Šv. Stepono mirtis“ Šv. Kryžiaus bazilikoje Florencijoje. Vienu geriausiu jo darbų vertinamas triptikas „Madona su Kūdikiu, Šv. Matas ir Šv Mykolas“, atliktas 1328 m. Visų Šventųjų (Ognissanti) bažnyčiai Florencijoje (dabar Uficių galerijoje). Savo kūryboje Bernardas Dadis išlaikė savo mokytojo Džoto dailės didingumą ir vienijo jį su bizantišką stilių propagavusios Sienos dailės mokyklos įtaka. Visų pirma Pietro Lorenzetti. Tai padėjo jam suteikti savo darbams lyriškumo. Dadis mirė, spėjama, Florencijoje 1348 m.

 Darbų galerija 

 Nuorodos 

 Bernardo Daddi WGA tinklalapyje
 Bernardo Daddi Uficių galerijos tinklalapyje
 Bernardo Daddi J. Paul Getty muziejaus tinklalapyje

Kategorija:Italijos tapytojai